Nähtav saade on valminud tänu J.Meyeri teenistuspartnerite toele
IGAPÄEVAELU RÕÕMUD
Täna tahame rääkida muutuste protsessist.
Kui paljud teist tahaks kogeda muutust
mõnes oma eluvaldkonnas?
Hea küll.
Kui paljud tahavad muuta iseennast?
Sest tavaliselt on nii,
et enne olukordade muutumist peame me ise muutuma.
Teadsite te seda?
Tavaliselt peame me ise enne muutuma
ja Jumal kasutab me olukordi,
et ajada meid väga Tema ligi,
et oleksime piisavalt avatud,
nii et Ta saaks teha me elus seda, mida Ta teha tahab.
Usun, et enne, kui Jumal saaks üldse kõik üle võtta,
peame me ise jõudma viimse vindini.
Ja see võib võtta aega, sest me oleme päris sitked
ja mõned on veel tugevamad kui teised.
Sest kui me ikka väga tahame midagi teha,
siis meil on palju häid ettepanekuid.
Isegi Jumalale.
"Jumal, Sa võiks nii teha!"
Justkui Ta vajaks meie nõu!
Täitsa tobe ikka.
Kuid sõna muutumine tähendab millegi ümber kujundamist.
St muudetava olemuse, tegevuse või olukorra muutmist.
Uusi kristlasi kutsutakse sageli vastpöördunuteks,
sest kui keegi on Kristuses, siis ta on muudetud inimene.
Tema sisemuses toimub midagi imeliselt hämmastavat.
Ta välimus on ikka endine.
Kui ta oli enne ülekaalulune või kiilakas,
siis ta on seda ikka edasi.
Ta välimus pole muutunud
ja vähemalt esimesel päeval ta ka ei käitu väga teistmoodi.
Jah, ta võib olla ehk rõõmsam, või kogeda suuremat rahu,
kuid me näeme temas endiselt ka seda, mis temas enne oli.
Kui me aga oleme uued loodud,
siis miks käitume endiselt vanade viiside järgi?
Aga seda seetõttu,
et kõik, mida Jumal meis oma armu ja armulikkuse läbi on teinud,
on vastuvõetav vaid läbi usu.
Miski, mida Jumal me uuestisünni ajal meis teeb,
pole me endi poolt väljateenitav.
Valmistudes selleks loenguks, tekkis mul üks mõte.
See siin on konverter,
mis välismaal reisides on ülimalt oluline abimees.
Sest kui mul poleks USA'st välja reisides konverterit,
laseksin ma oma lokitangid õhku,
kui nende juhtme kuhugi pistikusse torkaksin.
Nii et, kujutame täna ette, et Jumal on see pistikupesa.
Kui ma ajaks vaid oma rida
ja püüaks selle kaudu end Jumalaga ühendada -
ilma läbi Kristuse minemata,
tekitaks Jumala pühadus ja minu mittepühadus lühise
ja ma lihtsalt ei jääks ellu Jumala ligiolus.
Nii et, Kristusest saab meie konverter,
kes on ühenduses Jumalaga, sest Tema tegi kõik õigesti.
Kui meie siis omakorda ühendame end Jeesusega,
saame me Tema läbi suhelda ka Jumalaga.
Kuid seda kõike vaid läbi Jeesuse.
Aamen?
Ma ei lahku kunagi USA'st ilma karbitäie konverteriteta
ja ma tahan julgustada sind
olema alati ühenduses oma konverteriga,
milleks on Jeesus Kristus.
Sest läbi Tema on sul ligipääs Jumalale,
teades, et läbi Jeesuse oled ka õigeks mõistetud.
Nii võid Tema nimel paluda, mida iganes,
sest see hea uudis on see,
et kõike, mida meie ei ole, seda on Jeesus meie eestl.
Ma ei usu, et suudaksime omal jõul paluda ühtainustki täiuslikku palvet.
Ma ei usu, et suudaksime üldse paluda
Jumalale vastuvõetavat palvet
ilma Jeesuse nime kasutamata.
Kui aga läheme Jumala ette Jeesuse nimel,
siis mida iganes ma ka valesti ütlesin,
Jeesus võtab selle ja seab korda, enne, kui see saab Isa ette viidud.
Ja siis korraga on see üks täiuslik palve,
millele Jumalal on ka hea meel vastata.
Nii et püsi ühenduses!
Kõige hullem asi, mida üldse teha, on kaotada see ühendus.
Vahel, kui jõud hakkab otsa saama, ühenda end ära ja pane end laadima.
2 Korintlastele 5:17
"Niisiis, kui keegi on Kristuses, siis ta on uus loodu."
Kui ta saab muudetud,
muutub ta uueks ka oma sisemuse poolest.
Vaatame 1 Johannese 3:9 laiendatud tõlget.
"Ükski, kes on sündinud Jumalast,
ei tee tahtlikult, teadlikult ega harjumuspäraselt pattu..."
Siin pole öeldud, et ta ei tohi teha pattu,
või et ta ei tee pattu,
vaid ta ütleb,
et see inimene ei tee enam teadlikult, tahtlikult ega harjumuspäraselt pattu.
Ehk teisisõnu - kes iganes on sündinud Jumalast
ja see uuestisünd on olnud ehe,
siis see peab tooma ka kaasa teatud sorti muutuse.
Aamen?
Ja see muutus peab elu edenedes samuti edasi arenema.
"Õige tee muutub igapäevaselt üha kirkamaks ja kirkamaks."
Meid on muudetud olema Tema sarnased
ja liikuma aust ausse.
Me oleme keset muutuste protsessi
ja Jumal pole üldse mitte pahane, et me pole omadega veel mäel.
Keegi meist pole veel valmis.
Paulus ütles: "Ma pole veel kohale jõudnud.
Kuid üks, mida ma teen, on see, et ma rühin edasi."
Olles Kristuses ei pea sa olema pahane ja vihane enda peale,
tundes süüd sellepärast,
et sa pole veel täienisti see, kes sa olema peaksid.
Mida enam süüd ja hukkamõistu endaga kaasas kannad,
seda vähema tõenäosusega sa muutud.
Kui keskendud vaid sellele, mis sinus viltu on,
mitmekordistab selle probleemi väge veelgi.
Miks see inimene ei tee enam teadlikult pattu?
Sest Jumala loomus on nüüd tema sees.
Ütle: "Jumala loomus on minu sees."
Mõtle sellele korra.
Ütle: "Ma olen Jumala koda."
Pane korraks silmad kinni, ütle seda uuesti ja mõtle sellele.
"Jumal elab minu sees."
Mõtle sellele!
See on see, mida tähendab olla kristlane.
"Oled sa kristlane?" - "Jaa, ma käin kirikus."
See kätkeb endas nii palju enamat
kui vaid pühapäevast 45. min. käiku kirikusse,
kus me vaevu suudame ära oodata, millal sealt juba minema saab.
See pole mingi tõeline kristlus!
Aamen?
Sa oled Jumala kodu ja kuhu iganes me sinuga läheme,
me peame esindama Teda.
Piibel ütleb, et me oleme Jumala isiklikud esindajad
ja Ta ilmutab end maailmale läbi meie.
Nii et, me vajame enamat kui vaid kristlikku stange kleepsu.
Me vajame head vilja.
Kõik vaimuviljad saavad uuestisünni käigus sinu omaks
Võttes vastu Kristuse, võtad sa ka vastu Püha Vaimu.
Isa, Poeg ja Püha Vaim elavad sinu sees.
Isal on kaks elupaika.
Jah, Ta troon on taevas,
kuid Ta elab ka oma kojas siin maa peal, milleks oleme meie.
Ta elab meie sees nii individuaalselt kui kollektiivselt koguduse kaudu.
Jumal ütles: "Kus 2 või 3 on minu nimel koos,
seal olen mina nende keskel."
Me pole siin vaid kamp inimesi, kes on lihtsalt niisama kokku tulnud,
et kuulda head kõnelejat.
Jumala loomus elab meie sees!
Mulle meeldib laiendatud Piibli tõlge,
sest see on sama otsekohene kui ma isegi.
"Jumala loomus on temas.
Tema eluprintsiibid ja jumalik seeme, mis jäävad alaliselt temaga.
Seetõttu ta ei saagi enam teha pattu."
Siin pole öeldud, et ta ei tee enam pattu,
vaid et ta ei saa või ei suuda enam teha pattu,
"kuna ta on sündinud Jumalast."
Aga miks sa ei võiks enam olla täie rauaga patune?
Mõtlen siis sind, kes sa oled tõesti uuestisündinud
ja mitte see, kes vaid luges patuse palve,
aga kelle elus ei muutunud midagi.
Ma räägin sinust,
kes sa usaldasid end Jumala armu hoolde.
Sa tunnistasid, et oled patune ja palusid Jeesusel tulla oma ellu,
tehes nüüd täiega koostööd Püha Vaimuga,
et näha positiivseid muutusi oma elus.
Jah, sa pole veel kohale jõudnud
ja sul on endiselt palju probleeme, ning taaka, millega tegeleda.
Kuid ometi, kui tagasi vaatad, siis sa näed,
et sa pole enam seal, kus enne.
Las ma öelda sulle midagi olulist.
Ole rohkem elevil sellest, kui kaugele oled juba jõudnud,
kui meeleheitel sellest, kui palju veel on minna.
Ütlen seda veelkorra.
Ole rohkem elevil sellest, kui kaugele oled juba jõudnud,
kui meeleheitel sellest, kui palju veel on minna.
Kui paned tähele Püha Vaimu,
siis Ta tuletab sulle ka meelde, kui kaugele oled juba jõudnud
ja mida kõike Ta on su elus teinud.
Kui aga kuulad Saatanat, kuuled vaid seda, mida kõike sa pole.
On huvitav, et Piiblis pole ühtki kirjakohta,
mis ütleks midagi selle kohta, mida ma pole.
Kõik, mida ma vaid Piiblist näen, on: "Ma olen, ma olen, ma olen!"
Ma olen armastatud. Ma olen Jumala õigus.
Ma olen vaba.
Ma olen lunastatud, pühitsetud ja õigeks mõistetud.
Ma olen Jumala laps ja ma olen armastatud.
Nii et, kui kuuled kõike seda, mida sa pole,
siis tea, et selle taga on Saatan.
Sa võid muidugi tänada teda ja öelda:
"Aitäh, et tuletad mulle meelde, milline sasipundar ma olen,
aga samas ka seda, kui hea on Jumal, et suudab minusugust taluda."
Nii et, viska pall tagasi Saatanale
ja ta kahetseb täiega, et sinuga üldse jamama hakkas.
See piiblisalm on ikka nii hea - jumalik seeme.
See tähendab seda, et me oleme "rasedad",
kandes endas jumalikku loomust.
See jumalik seeme, ehk otsekui Jumala sperma
on istutatud meie vaimu üsasse.
Ja nii nagu beebi kasvab üsas, nii kasvame ka meie vaimselt,
muutudes oma käitumise poolest üha enam Kristuse sarnaseks.
Jeesus ütles: "Kui olete näinud mind, olete näinud ka Isa."
Kas poleks imeline, kui me jõuaks ka mingi hetk punkti,
kus öelda: "Kui olete näinud mind, olete näinud Jeesust."
Ma pole veel praegu valmis seda ütlema,
kuid ma kasvan selles.
Paulus ütles: "Järgige mind nagu mina järgin Kristust!"
Mul poleks julgust sedagi öelda.
"Vaadake aga mind,
sest kui teete nõnda nagu mina, on teiega kõik hästi,
sest ma järgin Kristust."
Nad olid ikka väga julge ütlemisega!
Kui me ütleks täna midagi sarnast, peetaks meid ketseriteks.
Aamen?
See on nii oluline, et inimesed teaks, kes nad Kristuses on.
Seda, kui väga armastatud nad on.
Jah, kõik see, mis on sinus, pole veel ehk väliselt nähtav,
kuid sa oled teel sinna.
Nõnda nagu sa istutad seemne, seda kastes ja rohides,
hakkab see ka mingi hetk kasvama!
Ainus, mis saab takistada selle kasvu, on kehva pinnas.
Kuid kui me oleme istutatud Jumalasse,
siis see pinnas on alati hea.
Aamen?
Jumal aga on istutanud iseennast meie sisse -
nii üksikisiku kui koguduse tasandil
ja me muudkui kasvame, kasvame, kasvame ja kasvame.
Enne kasvu tuleb tavaliselt teatud sorti korralekutsumine.
Ma lähen ütlen seda siia saali otsa.
Enne kasvu tuleb tavaliselt teatud sorti korralekutsumine,
mida näeme Jumala Sõnas
ja mis annab märku, et me peame muutuma.
Nii nagu küsisin täna hommikul ühelt sõbralt:
"On sul olnud probleeme uhkusega?"
ja ta vastas: "Mitte enam peale seda, kui sellest õpetama hakkasid."
Nii et, sa võid samuti saada täna õhtul teada
teatud probleemidest, mille olemasolust sul polnud aimugi.
Mul endal oli kõikvõimalikke probleeme,
mille olemasolust mul polnud aimugi.
Ma arvasin, et kõigil teistel on mõni probleem.
Ma muudkui palusin, et Jumal muudaks Dave'i,
kuni Jumal ütles, et probleem pole Dave's.
Ma ei saanud aru ja mõtlesin:
"Kui probleem pole Dave's, siis kelles see on?
Oleme ju vaid kahekesi ja minus see ju ometigi pole!"
Me ei arva kunagi, et probleem on meis.
Tõeline vaimulik küpsus aga
on võimeline võtma vastu Püha Vaimu märguannet,
laskmata sel end hukka mõista.
"Armas aeg! Jälle minuga midagi viltu!"
Ei! Peame jõudma hoopis punkti, kus öelda:
"Aitäh, Jumal, et armastad mind piisavalt,
et sa ei jäta mind üksi oma pimeduse, teadmatuse ja segaduse sisse.
Ma tahan teada tõde, et see tõde võiks teha mind vabaks."
Me kõik oleme keset muutuste protsessi.
Jumal varustab meid kõigega, mis tarvis,
et kogeda totaalset muutumist.
Ta taastab meid.
Ta toob meid tagasi me algsesse seisu.
Ta taastab meile me algse positsiooni,
mis oli Jumala plaan me jaoks enne Saatana sekkumist me ellu.
Jumal tahab taastada oma algse plaani,
mis Tal inimese jaoks Eedeni aias oli.
Suur osa sellest plaanist hõlmas osaduse pidamist Jumalaga.
Mõnusa aja veetmist koos Jumalaga
ning teadmist, et Ta on koguaeg koos sinuga,
hoolides igast väiksemastki kui asjast, mis sind puudutab.
Tead, mis?
Jumalale meeldib vahel ilmutada end kõige täiega,
näidates, et Ta hoolib asjadest,
mille osas sa ei oska mõeldagi, et Ta võiks neist hoolida.
Minuga juhtus möödunud nädalal midagi väga nunnut ja unikaalset.
Vahel mulle saadetakse kontorisse väga unikaalseid asju.
Inimesed on nii armsad
ja isegi, et nende poolt kingitu pole mu jaoks igakord mõistetav,
olen õppinud seda tänuga vastu võtma,
sest nad on andnud oma parima.
Ja kui see mulle endale ei sobi, kingin ma selle edasi kellelegi teisele.
Igal juhul, keegi saatis mulle 85-dollarilise kinkekaardi,
mis kehtib traktorite varuosade poes.
Kui selle saatja vaatab mind telerist, või on siin koha peal,
siis ärge nüüd pahandage, sest lõpptulemus on väga hea.
Mul polnud aimugi, mida sellega peale hakata
ja ma mõtlesin, miks peaks keegi mulle midagi sellist saatma?
Mulle!
Kuid ma tean, et inimesed annavad, mida neil on anda
ja Jumal näeb seda sama kalli seemnena
kui mida iganes muud.
Kuna mulle aga ei meeldi lasta raisku midagi, mis mulle kingitud,
siis vahtisin oma kuu aega seda kinkekaarti oma laual,
mõeldes, mida sellega peale hakata?
Küsisin, kas mu tütar sooviks seda
ja ta vastas, et ta ei käi traktorite varuosade poes!
Nii et vaatasin seda veel mõnda aega,
kuniks möödunud esmaspäevani, mil tegin oma treeneriga trenni.
Treenin kolm korda nädalas.
Treener ütles keset mu trenni: "Kui siin täna sinuga lõpetan,
pean minema traktorite varuosade poodi
ühe varuosa järgi."
Ja ma ütlesin: "Wau!"
"Oota! Oota! Mul on sulle üks äge kingitus!"
See naljakas asi kogu selle loo juures oli aga see,
et see varuosa maksis 85.64.
Kuna mu treener on ka usklik, siis olime mõlemad hämmingus.
Kujuta vaid ette,
et Jumal hoolib meist nii palju,
et ta kasutas tolle naise kinkekaarti selliselt,
et see leiaks oma õige koha selle mehe jaoks,
kel poleks olnud probleemi ka ise selle varuosa eest maksta, aga...
Olime kui kaks väikest elevil last, kes ei suutnud uskuda,
et Jumalale läks korda ka selle treeneri traktori varuosa.
Andke Jumalale üks tänuaplaus!
Nii et, mis puutub suhtesse Jumalaga,
siis ütlen inimestele ikka, et Jeesus ei surnud selleks,
et meil võiks olla mingi oma religiooni bränd.
Ta suri selleks,
et meil võiks olla Jumalaga üks sügav, isiklik ja lähedane suhe
ja seda läbi Kristuse.
Suhe, mille raames rääkida Talle kõigest
ja teada, et Ta hoolib kõigest ning tahab olla kaasas kõigega.
Lähedus Jumalaga on imeline!
See teadmine, et Ta on su parim sõber.
Kas pole lahe?
Tema tõotus mitte kunagi hüljata ega jätta meid.
"Tooge see asi minu ette ja ma kannan hoolt selle eest."
Jumal ei taha, et oleksime koguaeg millegi all lääpas.
Ta tahab, et me teaks, et me oleme pea ja mitte saba;
et meid on loodud olema üleval ja mitte all.
Et meil on meelevald ja vägi.
Sulle on antud vägi, nii et ära käitu nagu mingi äpu!
Lõpeta see: "Ma ei suuda, ma ei suuda, ma ei suuda!"
ja ütle hoopis: "Läbi Kristuse suudan, suudan, suudan."
Ta ei taha, et oleksime pideva surve, stressi ja rünnakute all.
Kindlasti oled kohanud inimesi, kellelt küsides: "Kuidas läheb?",
vastavad nad: "Oo, ma olen rünnaku all."
"Kuidas läheb?" - "Olen tohutu surve all."
Jumal ütles mulle kord: "Kui oleksid ise rünnakul,
ei peaks sa koguaeg olema rünnakualune."
Me peame elama ühe suhtumisega,
mille põhiselt me teame, kes me oleme Kristuses
ja kellele me kuulume.
Küsimus pole mingis üleolevas suhtumises,
aga selle asemel, et tõmmata koguaeg küüru selga,
aja oma selg sirgu ja pea püsti!
Aamen?
Tea, et Jumala vägi ja loomus on sinu sees
ja sa muutud iga päevaga, muutudes üha enam Tema sarnaseks.
Seda kõike läbi Kristuse väe.
Aamen?
Me kõik tahame saada muudetud, aga mitte kõik meist ei taha muutuda.
Mõtle sellele!
Kui ma küsiks siinolijailt: "Kas tahate muutuda?",
oleks vastuseks: "Muidugi!"
Tegelikult aga on nii, et me ei taha muutuda,
vaid me tahame, et see muutus kanduks meile lihtsalt üle.
Tahame nii, et üks hetk oleme siin ja siis juba korraga seal.
"Oo Jumal, muuda mind!" ja vualaa!
Tahame, et toimuks üks üleloomulik muutumine,
mille käigus olemegi korraga muudetud.
Kuid need asjad ei käi nii.
Sa õpid tundma kogu muutumise olemust
ja neid väikesi protsesse,
mis pole vahel just kõige meeldivamad.
Muutus on märk sellest, et oleme elus.
Märk sellest, et me kasvame.
Me oleme sündinud muutuste jaoks.
Kõik, mis on ühesugune, muutub igavaks me jaoks.
Ma olen küll täna rahulolev,
kuid ma ei taha iialgi jõuda punkti,
kus ma ei tahaks enam näha ühtki muutust.
Muutus on värskendav.
Me muudame oma koosolekutelgi teatud oma meediaesitlusi.
Muudame näiteks millegi asukohta, et tuua värskust.
Siin aga üks mõte, mille tahan teile jätta.
Muutus võib algselt olla hirmutav, kuid lõpuks värskendav.
Siin üks hea näide selle kohta.
Ma jõudsin oma teenistuses punkti,
kus tundsin, et ei jaksa enam nii palju töötada ku varem.
Eriti aga tundsin seda,
et pean saama lahti rohkest kontoritööst,
pühendades end eelkõige vaimulikule tööle,
milleks Jumal mind on kutsunud.
St siis kirjutamisele, jutlustamisele, kuulutamisele,
õppimisele, palvetamisele jne.
Mitte pühendama aega inimeste tööle võtmisele
ja mitmesaja inimese juhtimisele,
tegeledes kõikvõimalike asjadega, mis kontori juhtimisega kaasas käivad.
Meie poeg Dan töötas ka me heaks ja me tundsime,
et ta oleks õige inimene olema tegevjuht.
Kuid ta on nii nagu minagi - kui midagi teeb, siis ikka täiega!
Nii et, ta tahtis teha teatud muudatusi ja tegigi neid juba
ning mul tekkis täielik vastureaktsioon.
Ma ei tahtnud midagi muuta.
Ehk siis, me tahame küll sageli saada lahti pingest,
kuid mitte loobuda millestki muust.
Või me anname küll kellelegi mõne töö teha,
kuid ei anna sellega kaasaskäivat meelevalda.
Kuulsite mind?
Rohkem tööd, aga ei mingit meelevalda.
"Sa ei saa teha midagi, mis mulle ei meeldi!"
Mul kulus ikka mõnda aega,
enne kui sain üle oma hirmust ja pahameelest
ning kogesin kogu loo osas värskendust.
Tänaseks, mil olen sellest läbi läinud, mulle meeldib see
ja ma ei pea enam igapäevaselt kontoris käima.
Ma ei pea osalema 4-päevasel koosolekul selles osas,
millise arvutiprogrammi me endale järgmisena hangime.
Neid asju on nii palju, mida ma ei pea enam tegema
ja mille osas keegi teine on palju võitum kui mina.
Küll aga oli algul ikka täiega hirmuäratav
lasta sel kõigel minna.
Enamus meist palub muutuse pärast,
kuid kui see siis tuleb, kipume sellele vastu sõdima.
Muutus võib olla väga raske.
Me küll tahame midagi uut, kuid raske on ka lasta vanal minna.
Seetõttu pakume sulle täna õpetust "Kuidas tulla toime muutusega?"
See kätkeb endas 4 CD'd ja raamatut "Muuda oma sõnu".
See on üks paras ports materjale, mille võid endale tellida,
kui ütled: "Ma tahan teada, kuidas lasta Jumalal muuta end
ja kuidas muuta oma sõnu, et omada paremat elu."
Jumalal on imeline plaan igaühe meie jaoks
ja see hõlmab ka sind.
Ütlesin, et Jumalal on imeline plaan su elu jaoks.
Võib-olla oled omadega täitsa otsakorral,
või sinuga pole ammu midagi head juhtunud.
Ometi luba mul öelda sulle,
et Jumalal on head plaanid su elu jaoks
ja isegi, kui lähed hetkel läbi raskuste,
saavad needki ajad mööda ja sa tuled neist läbi,
leides eest palju head.
Nii et ära heitu ega anna alla!
Ole õnnistatud ja kena päeva sulle!
Saa teada, kuidas uuendatud meel eelneb uuendatud elule.
Telli endale Joyce 4 CD'd "Kuidas tulla toime muutusega?"
ja raamat "Muuda oma sõnu, muuda oma elu."
Mõista igas su sõnas peituvat väge
ja saa nende materjalide abil osa täisväärtuslikust elust,
mille Jumal on su jaoks valmis pannud.
Tellimisinfo on nähtav ekraanil.
Jõulud on andmise aeg.
Aeg panna kõrvale oma vajadused ja keskenduda teiste vajadustele.
Oleme teinud selle väga lihtsaks su jaoks.
Saad läbi meie "Lootuse käe" jõulukataloogi
panustada nelja valdkonda, kus on oma konkreetsed vajadused,
muutes sel pühade ajal kellegi elu.
Võid täita kõige elementaarsemaid vajadusi
nagu vajadus toidu ja vee järele.
Võid päästa naisi ja lapsi inimkaubanduse käest.
Võid aidata hädasolijaid läbi me arstiabi teenistuse.
Või annetada üldiselt "Lootuse käe" teenistusele,
kes tegeleb paljude muude suurte vajadustegagi.
Nii et - jaga lootust!
Joyce'i uus päevasõnade kogum "Iga päevaga lähemale Jumalale"
pakub sulle praktilisi nõuandeid ja võimsaid piiblisalme,
leidmaks suuremat lähedust Jumalaga.
Jumal ootab, et me otsustaks ära, kui lähedale me Talle tulla tahame.
Mida lähemal me Jumalale oleme, seda rahuldustpakkuvam on me elu.
"Iga päevaga lähemale Jumalale" - Joyce'i uus päevasõnade kogum.
Telli Joyce'i kodulehe kaudu juba täna!
Ilusat päeva sulle
veel enne, kui see alatagi jõuab!
Loe Joyce'i päevasõnu netist.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele